CELEX: 32012R0086
Language: et
Date: 2012-02-01 00:00:00
Title: Komisjoni rakendusmäärus (EL) nr 86/2012, 1. veebruar 2012 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine lasalotsiidi osas  EMPs kohaldatav tekst

2.2.2012   
            
            
               ET
            
            
               Euroopa Liidu Teataja
            
            
               L 30/6
            
         KOMISJONI RAKENDUSMÄÄRUS (EL) nr 86/2012,
   1. veebruar 2012,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine lasalotsiidi osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ette nähtud farmakoloogiliste toimeainete jääkide piirnormid tuleb kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni 22. detsembri 2009. aasta määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) (2) lisas.
            
         
               (3)
            
            
               Lasalotsiid on lisatud määruse (EL) nr 37/2010 lisa tabelisse 1 lubatud toimeainena kasutamiseks kodulindude lihas- ja rasvkoes, nahas, maksas, neerudes ja munades.
            
         
               (4)
            
            
               Euroopa Ravimiametile on esitatud taotlus laiendada olemasolevat kannet veiste lisamisega.
            
         
               (5)
            
            
               Veterinaarravimite komitee on soovitanud laiendada kõnealust kannet veiste lihas- ja rasvkoe, maksa ja neerude lisamisega, välja arvatud sellised loomad, kellelt saadakse inimtoiduks ette nähtud piima.
            
         
               (6)
            
            
               Seepärast tuleks muuta lasalotsiidi kannet määruse (EL) nr 37/2010 lisa tabelis 1 veiste lisamiseks.
            
         
               (7)
            
            
               On asjakohane näha ette mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (8)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 2. aprillist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) nr 37/2010 lisa tabelis 1 asendatakse lasalotsiidi kanne järgmise kandega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Lasalotsiid
                  
                  
                     Lasalotsiid A
                  
                  
                     Kodulinnud
                  
                  
                     20 μg/kg
                  
                  
                     Lihaskude
                  
                  
                     KIRJE PUUDUB
                  
                  
                     Antibakteriaalsed ained / antibiootikumid”
                  
               
                     100 μg/kg
                  
                  
                     Nahk ja rasvkude
                  
               
                     100 μg/kg
                  
                  
                     Maks
                  
               
                     50 μg/kg
                  
                  
                     Neerud
                  
               
                     150 μg/kg
                  
                  
                     Munad
                  
               
                     Veised
                  
                  
                     10 μg/kg
                  
                  
                     Lihaskude
                  
                  
                     Ei kasutata loomade puhul, kellelt saadakse inimtoiduks ette nähtud piima
                  
               
                     20 μg/kg
                  
                  
                     Rasvkude
                  
               
                     100 μg/kg
                  
                  
                     Maks
                  
               
                     20 μg/kg
                  
                  
                     Neerud